เปิดโครงการ บ้านนักวิทยาศาสตร์น้อย กระตุ้นเด็กประถมกล้าคิดกล้าถาม 
ผู้แทนพระองค์สมเด็จพระเทพรัตนราชสุดาฯ สยามบรมราชกุมารี เป็นประธานในพิธี และเป็นผู้มอบตราพระราชทานแก่ผู้แทนโรงเรียนทั่วประเทศ จำนวน 3,974 แห่ง ที่ผ่านการประเมิน ได้รับตราพระราชทานโครงการบ้านนักวิทยาศาสตร์น้อย ประเทศไทย ประจำปีการศึกษา 2560 เมื่อที่ 23 สิงหาคม 2561 ณ งานมหกรรมวิทยาศาสตร์ ห้องฟีนิกซ์ อิมแพ็คเมืองทองธานี,ภายหลังจากที่ผู้แทนพระองค์ นายทรงฤทธิ์ รัตนดิลก ณ ภูเก็ต กรรมการมูลนิธิสมเด็จพระเทพรัตนราชสุดา ได้มอบตราพระราชทานแก่ผู้แทนโรงเรียนดังกล่าวแล้ว เปิดเผยว่า โครงการบ้านนักวิทยาศาสตร์น้อย ประเทศไทย ซึ่งมีคุณหญิง สุมณฑา พรหมบุญ ประธานโครงการบ้านนักวิทยาศาสตร์น้อย ประเทศไทย ภายใต้มูลนิธิสมเด็จพระเทพรัตนราชสุดา ได้ดำเนินการมา 8 ปีแล้ว เป็นโครงการนำร่องเพื่อส่งเสริมการศึกษาทางด้านวิทยาศาสตร์ตามพระราชประสงค์ในสมเด็จพระเทพรัตนราชสุดาฯ สยามบรมราชกุมารี เพื่อพัฒนาเยาวชนไทยให้มีความรู้ความเข้าใจทางด้านการศึกษาเกี่ยวกับวิทยาศาสตร์ และ นวัตกรรม ให้สอดคล้องกับสถานการณ์ปัจจุบันของโลกที่เปลี่ยนแปลงตลอดเวลา อีกทั้งเป็นการยกระดับการศึกษาไทยให้มีการพัฒนาเทียบเท่านานาอารยประเทศ,ขณะที่ นางคิม จงสถิตย์วัฒนา เลขานุการโครงการบ้านนักวิทยาศาสตร์น้อย กล่าวว่า จากวันแรกที่เริ่มโครงการบ้านนักวิทยาศาสตร์น้อย มาจนถึงวันนี้ได้เห็นการเปลี่ยนแปลงอะไรเยอะมาก ที่ผ่านมา เราต้องต่อสู้กับการเรียนแบบค่านิยมเดิม จากเรียนแบบท่องจำ ให้มาเรียนแบบเล่น เพื่อให้เด็กสนุกกับการเรียนวิทยาศาสตร์สมวัยของเขา เราพยายามหยิบเอาวิทยาศาสตร์ใกล้ตัวมาสอนเด็ก และให้เด็กได้เรียนรู้จากการทดลอง การทดลองจะล้มเหลวไม่เป็นไร,เราไม่ได้คาดหวังให้เด็กต้องฉลาด แต่เราต้องการให้เด็กรู้จักการตั้งคำถาม ตอนนี้เราพัฒนาการสอนได้มากขึ้น ทุกวันนี้ดีใจที่โรงเรียนกว่า 20,000 แห่งทั่วประเทศ ที่เข้าร่วมโครงการบ้านนักวิทยาศาสตร์น้อย ได้ตระหนักถึงการเปลี่ยนวิธีการสอน ครูเชื่อมั่นและศรัทธาในรูปแบบการเรียนที่เรานำเสนอ ทำให้เด็กๆ ได้ความรู้และสนุกกับการเรียนไปโดยที่เขาไม่รู้ตัวค่ะ,นางสาวสุวรรณา บุตรสมัน ครูโรงเรียนบ้านนาทุ่งกลาง อ.เกาะลันตา จ.กระบี่ เป็นครูมา 10 ปี เผยว่า โครงการนี้เป็นโครงการที่ดีมาก เพราะทำให้เด็กได้พัฒนาด้านสติปัญญา ร่างกาย สังคม จิตใจ เน้นให้ครบทุกด้าน เด็กได้รับกระบวนการสอนวิทยาศาสตร์อย่างมีความสุขและสนุกสนาน โดยหลังจากที่เข้าอบรมและนำหลักสูตรที่เข้าอบรมมาสอน ร่วมทั้งได้ปรับกับแผนการสอนของเราให้เหมาะสมกับเด็กๆ มากยิ่งขึ้นด้วย ผลที่ได้คือเด็กๆ มีวิวัฒนาการที่ดีขึ้น เกิดความกล้าที่จะถาม เกิดความใกล้ชิดระหว่าครูและเด็ก ในกรณีที่เด็กอาจยังไม่กล้าถาม,ทางครูจะปรึกษาและเข้าผ่านทางผู้ปกครอง ทำให้เกิดความใกล้ชิดทั้ง 3 ส่วนคือ ครู ผู้ปกคอรง และเด็ก รวมทั้งที่โรงเรียนได้มีการจัดกิจกรรมที่จะทำให้ได้ใกล้ชิดกันด้วย และทางโรงเรียนมีหลักสูตรวิทยาศาสตร์ที่ต่อเนื่องด้วย การที่เด็กได้เรียนวิทยาศาสตร์ในชั้นปฐมวัย ทำให้เค้าเรียนรู้ได้เร็วขึ้นในระดับประถม
ผู้แทนพระองค์สมเด็จพระเทพรัตนราชสุดาฯ สยามบรมราชกุมารี เป็นประธานในพิธี และเป็นผู้มอบตราพระราชทานแก่ผู้แทนโรงเรียนทั่วประเทศ จำนวน 3,974 แห่ง 
สมเด็จพระเทพรัตนราชสุดาฯ สยามบรมราชกุมารี,บ้านนักวิทยาศาสตร์น้อย,ส่งเสริมการศึกษา,พัฒนาเยาวชน,ข่าวทั่วไป